Departamento ti Vichada

Ti Departamento ti Vichada (, ) ket departamento ti Republika ti Colombia idiay Abagatan nga Amerika. Ti Vichada ket mabirukan idiay daya a tantanap ti Colombia, idiay Rehion ti Orinoquía iti kaunegan ti labneng ti karayan Orinoco a nagbeddengan ti Venezuela iti amianan ken daya, iti amianan ti departamento ket pagbeddenganna pay ti Departamento ti Arauca , iti amianan a laud ti Departamento ti Casanare , iti laud ti Departamento ti Meta , iti abagatan a laud ket akikid a pagbeddenganna ti Departamento ti Guaviare ken iti abagatan ti Departamento ti Guainía. Ti departamento ket isu ti maikadua a kadakkelan idiay Colombia ken bassit laeng ti populasionna no maipada kadagiti sabali a departamento.

Ti departamento ket dati idi a komisaria a nabangon idi 1913.

Ti kadakkelan nga ili ken kapitoliona ket ti Puerto Carreño a mabirukan idiay patingga a paset ti amianan a daya ti departamento a pagbeddengan ti Venezuela. Ti departamento ket nabingbingay pay kadagiti uppat a munisipalidad; ti Puerto Carreño, La Primavera, Santa Rosalía ken Cumaribo. Daytoy ket aglaon pay kadagiti 46 a reserba dagiti indihenio ken dagiti 6 a komunidad.

 Heohrapia 
Ti departamento ket mabirukan idiay daya a tantanap ti Colombia  lokal a tinawtawagan a kas ti Llanos. Ti departamento ket maipatingga iti amianan babaen ti Departamento ti Arauca ken ti Venezuela; iti day babaen ti Venezuela; iti abagatan babaen ti Departamento ti Guainía ken Departamento ti Guaviare; ken iti laud babaen ti Departamento ti Meta ken Departamento ti Casanare.

Ti departamento ket mabirukan idiay kanawan a bangkag ti Karayan Orinoco ken idiay kanawan a bangkag ti Karayan Meta iti kaunegan dagiti tanap ti los Llanos. Ti paset ti departamento ket naisanglad idiay Kalasag ti Guiana.

Ti klima ti departamento ket kaaduan a napudot ken nadam-eg nga addaan iti natimbeng a temperatura iti  itiamina a paset ti tawen.

 Pakasaritaan 
Idi 1913 ti gobierno ti Colombia ket pinartuatna ti komisaria ti Vichada ken ti kapitolio ket nabanon idiay lokalidad a naamammuan a kas ti El Picacho idiay nagbaetan dagiti karayan Meta ken Orinoco. Ti ili ket nanaganan idi ti Puerto Carreño a kas pammadayaw kenni Pedro María Carreño, ti agtigtignay idi a Ministro ti Gobierno.

Idi Agosto 1974, ti Puerto Carreño ket naipangato idi iti kategoria ti munisipalidad babaen ti bilin 1594 iti isu met laeng a tawen.

idi Hulio 5, 1991 ti Vichada ket naipangato idi iti kategoria ti departamento ken ti Puerto Carreño a kas ti kapitoliona.

 Dagiti munisipalidad 
250px|thumb|right|Dagiti munisipalidad ti Vichada

 Cumaribo
 La Primavera
 Puerto Carreño
 Santa Rosalia

 Dagiti nagibasaran 

 Revista Semana; Será Vichada la tierra prometida? 

 Dagiti akinruar a silpo 

 Opisial a website ti Gobierno ti Vichada
 Sistema ti Pakaammo ti Teritorial-Enbironmental ti Colombiana Amsona website ti SIAT-AC 
 Vichada Music llanera


Kategoria:Dagiti departamento ti Colombia
Kategoria:Dagiti estado ken teritorio a nabangon idi 1991